28. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 2067005/7003/0022 της 19/25 Οκτ. 1994 (ΦΕΚ Β΄ 801) Τροποποίηση και συμπλήρωση 31930/14.7.83 απόφασης Υπουργών Οικονομικών και Εργασίας, όπως συμπληρώθηκε και τροποποιήθηκε με την υπ’ αριθ. 32213/2.1.91 όμοια, σχετικά με τη χορήγηση πρόσθετης άδειας 20 ημερών στους εργαζόμενους μαθητές-σπουδαστές-φοιτητές. ΄Εχοντας υπόψη: 1.Τις διατάξεις του άρθρ. 2 του Νόμ. 1346/83 «Για τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων», όπως συμπληρώθηκε με τις διατάξεις του άρθρ. 7 παρ. 2 του Νομ. 1837/89. 2.Τις διατάξεις του Ν.Δ. 212/69 «Περί Οργανώσεως και Διοικήσεως του Ο.Α.Ε.Δ.». 3.Τις διατάξεις του άρθρ. 5 της από 21.3.94 Εθνικής Γενικής Συλλογικής Σύμβασης. 4.Την υπ’ αριθ. 31930/14.7.83 απόφασή μας όπως συμπληρώθηκε και τροποποιήθηκε με την υπ’ αριθ. 32213/2.1.91 όμοια. 5.Τις υπ’ αριθ. 1139/94, 1313/94 αποφάσεις του Δ.Σ. του ΟΑΕΔ (αριθ. συνεδρ. 26/12.7.94 και 30/23.8.94) που μας υποβλήθηκαν με τα υπ’ αριθ. 110686/18.7.94 και 114059/28.8.94 έγγραφά του, αποφασίζουμε: Τροποποιούμε και συμπληρώνουμε την υπ’ αριθ. 31930/14.7.93 απόφασή μας, ως εξής: 1.«Στους εργαζόμενους μαθητές ή σπουδαστές ή φοιτητές εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιονδήποτε τρόπο απ’ αυτό (περιλαμβάνονται και οι μαθητές των Σχολών μαθητείας του ΟΑΕΔ), απέχουν από την εργασία τους για τη συμμετοχή τους στις εξετάσεις και δεν έχουν συμπληρώσει το 25ο έτος της ηλικίας τους, χορηγείται πρόσθετη άδεια 20 εργασίμων ημερών κατ’ ανώτατο όριο το χρόνο, μετά τη συμπλήρωση ενός τουλάχιστον έτους συνεχούς απασχόλησης». 2.Οι αποδοχές αυτές και των 20 ημερών πρόσθετης άδειας, θα καταβάλλονται από τον ΟΑΕΔ, αλλά τον προϋπολογισμό του θα βαρύνουν μόνο οι δαπάνες για τις πρώτες έξι (6) ημέρες, ενώ η δαπάνη των υπολοίπων 14 ημερών θα αποδίδεται στον Οργανισμό από τις πιστώσεις του προϋπολογισμού του Υπουργείου Εργασίας. 3.Από τις διατάξεις της παρούσας απόφασης προκαλείται δαπάνη σε βάρος του προϋπολογισμού του ΟΑΕΔ ύψους 45.000.000 δρχ. για το έτος 1994 και 45.000.000 δρχ. για το οικον. έτος 1995. Για την ανωτέρω δαπάνη έχει εγγραφεί πίστωση στον προϋπολογισμό του ΟΑΕΔ έτους 1994 ύψους 45.000.000 δρχ. με τα στοιχεία Κ.Α. 0637 του Φορέα 200. 29. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΕΡΓΑΣΙΑΣ  ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 33561 της 29 Μαΐου/20 Ιουν. 1996 (ΦΕΚ Β΄ 474) Τροποποίηση της 31930/14.7.83 κοινής απόφασης των Υπουργών Οικονομικών και Εργασίας κατά το μέρος που αφορά τον αριθμό των ημερών αδείας των μαθητών-σπουδαστών-φοιτητών και την ηλικία των σπουδαστών αυτών που προβλέπεται στο άρθρ. 2 παρ. 1 του Νομ. 1346/83 καθώς και τη 12μηνη συνεχή απασχόληση των μαθητών των νυκτερινών σχολείων. ΄Εχοντας υπόψη: 1.Τις διατάξεις του άρθρ. 2 του Νομ. 1346/83 «Για τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων», όπως συμπληρώθηκε με τις διατάξεις του άρθρ. 7 παρ. 2 του Νομ. 1837/89. 2.Τις διατάξεις του Ν.Δ. 212/69 «Περί Οργανώσεως και Διοικήσεως του ΟΑΕΔ». 3.Τις διατάξεις του άρθρ. 7 της από 2.4.96 Εθνικής Γενικής Συλλογικής Σύμβασης. 4.Την υπ’ αριθ. 31930/14.7.83 απόφασή μας όπως συμπληρώθηκε και τροποποιήθηκε με τις υπ’ αριθ. 32213/2.1.91 και 32951/1.11.94 όμοιες. 5.Τη υπ’ αριθ. 963/96 απόφαση Δ.Σ. ΟΑΕΔ (αρ. συνεδρ. 22/28.5.96). 6.Την αριθ. ΣΤ5/9/96 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων για την ανάθεση αρμοδιοτήτων, αποφασίζουμε: 1)Στους εργαζόμενους μαθητές ή σπουδαστές ή φοιτητές εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιονδήποτε τρόπο απ’ αυτό (περιλαμβάνονται και οι μαθητές των Σχολών μαθητείας του ΟΑΕΔ) που απέχουν από την εργασία τους για τη συμμετοχή τους στις εξετάσεις και δεν έχουν συμπληρώσει το 28ο έτος της ηλικίας τους, χορηγείται πρόσθετη άδεια 30 εργασίμων ημερών κατ’ ανώτατο όριο το χρόνο, μετά τη συμπλήρωση ενός τουλάχιστον έτους συνεχούς απασχόλησης και στους εργαζόμενους μαθητές σπουδαστές φοιτητές νυχτερινών εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιονδήποτε τρόπο απ’ αυτό που απέχουν από την εργασία τους για τη συμμετοχή τους στις εξετάσεις και δεν έχουν συμπληρώσει το 28ο έτος της ηλικίας τους, χορηγείται πρόσθετη άδεια 30 εργασίμων ημερών κατ’ ανώτατο όριο το χρόνο, ανεξάρτητα από το χρόνο απασχόλησής τους». 2.Οι αποδοχές αυτές και των 30 ημερών πρόσθετης άδειας θα καταβάλλονται από τον ΟΑΕΔ, αλλά τον προϋπολογισμό του θα βαρύνουν μόνο οι δαπάνες για τις πρώτες έξι (6) ημέρες, ενώ η δαπάνη των υπολοίπων 24 ημερών θα αποδίδεται στον Οργανισμό από τις (Μετά τη σελ. 282,504(β) Σελ. 282,505 Τεύχος 1295-Σελ. 105 ΄Αδειες μισθωτών 15.Κ.δ.28-29 61 πιστώσεις Προϋπολογισμού του Υπουργείου Εργασίας. 3.Από τις διατάξεις της παρούσας απόφασης προκαλείται δαπάνη σε βάρος του προϋπολογισμού του ΟΑΕΔ ύψους 23.000.000 δρχ. η οποία θα καλυφθεί από τις εγγεγραμμένες σ’ αυτόν πιστώσεις ΚΑΕ 0637 και Φ.200 καθώς και δαπάνη του προϋπολογισμού του Υπουργείου Εργασίας ύψους 40.000.000 δρχ. που θα καλυφθεί από τις εγγεγραμμένες σ’ αυτόν πιστώσεις ΚΑΕ 5124 και Φ.110. Από το 1997 και εφεξής η δαπάνη του ΟΑΕΔ είναι 10.000.000 δρχ. και του Υπ. Εργασίας 20.000.000 δρχ. η οποία θα αντιμετωπισθεί από τις πιστώσεις που θα εγγραφούν στους αντίστοιχους προϋπολογισμούς τους. 